### 40.    Beslutning om fordeling af § 18 midler på integrationsområdet 2018

**Åbent**

Sagsnr.: 326-2017-43961       J.nr.: 27.15.12           Dokumentnr.:
326-2017-332781

**Sagstype**

Beslutning.

**Resume og sagens baggrund**

Integrationsudvalget udarbejder en gang årligt, en indstilling
til fordeling af § 18 midler til frivillige sociale foreninger på
integrationsområdet. Beslutningskompetencen ligger hos Kommunalbestyrelsen. Der
er indkommet i alt ni ansøgninger til Integrationsudvalget, der er ansøgt for i
alt 504.900 kr.

Der er i alt 447.865 kr. i puljen til fordeling, inklusiv
overførsel af ubrugte midler fra 2017.

**Indstillinger**

Direktøren indstiller:

1. Integrationsudvalget
udarbejder en indstilling til fordeling af § 18 midler på integrationsområdet
for 2018.

2. Økonomiudvalget
og Kommunalbestyrelsen godkender Integrationsudvalgets indstilling til
fordeling af § 18 midler på integrationsområdet.

**Behandling**

Integrationsudvalget, Økonomiudvalget, Kommunalbestyrelsen.

**Sagsfremstilling**

Ifølge Servicelovens § 18, skal Kommunalbestyrelsen årligt
afsætte et beløb til støtte af frivilligt socialt arbejde. Kommunalbestyrelsen
vedtog på deres møde d. 26. oktober 2011, at indstillingskompetencen vedr. § 18
ansøgninger til integrationsaktiviteter ligger hos Integrationsudvalget.

§ 18 puljen for 2018 til frivilligt socialt arbejde indenfor
integrationsområdet udgør 333.200 kr. Der er 114.665 kr. i ubrugte midler fra
2017, som forventes overført til 2018. Det samlede beløb til fordeling udgør i
alt 447.865 kr.

*§ 18 ansøgninger fra frivillige sociale foreninger*

Dansk Kurdisk venskabsforening: 30.000 kr.

Den kulturelle forening for børn og unge: 15.500 kr.

Somaliske Internationale Kulturforening: 58.000 kr.

Kalundborg Flygtninge Netværk: 147.900 kr.

Kalundborg Internationale Kvindenetværk: 72.000 kr.

Red Barnet: 70.000 kr.

Røde Kors, Kalundborg: 24.500 kr.

*Øvrige ansøgninger om midler fra Integrationsudvalget*

POA/Ungdomsskolen: 52.000 kr.

Efterskole projekt/Ungdommens uddannelsesvejledning: 35.000
kr.

Der er ansøgt for i alt 504.900 kr.

Der er vedhæftet en oversigt over de indkomne ansøgninger
med beskrivelse samt ansøgningerne i deres fulde længde.

Med henblik på udarbejdelse af en indstilling til
fordelingen af § 18 midler er vedlagt:

· Vedtagne kriterier for tildeling af § 18 midler, besluttet på
[adresse] møde d. 12. december 2011.

· Sagsfremstilling fra [adresse] møde d. 9. september
2013, hvor fokusområder for tildeling af § 18 midler blev drøftet.

· Overordnede § 18 kriterier for alle frivillige sociale
foreninger.

I bilaget med Integrationsudvalgets vedtagne kriterier for
tildeling af § 18 midler er de formelle kriterier for ansøgningens form og
indhold beskrevet. Derudover har Integrationsudvalget besluttet, at der primært
gives støtte til frivillige organisationer og i mindre udstrækning til
kommunale projekter. Støtten gives desuden hovedsageligt til aktiviteter og
ikke til faste udgifter.

Af bilaget med sagsfremstilling fra [adresse]
drøftelse af fokusområder for tildeling af § 18 midler fremgår det, at udvalget
som udgangspunkt besluttede følgende kriterier i forbindelse med tildelingen:

· At en integrerende aktivitet går på tværs af kulturer, herunder
også etnisk dansk kultur

· At integrerende aktiviteter er kulturformidlende og bygger
netværk

· At kontinuerlige aktiviteter prioriteres frem for enkeltstående
arrangementer

**Økonomiske konsekvenser**

Ingen. De bevilgede midler tages fra de afsatte midler.

**Integrationsudvalgets møde den 5.
december 2017:**

Udvalget vedtog at indstille
følgende forslag til fordeling af § 18 midlerne på integrationsområdet i 2018:

|  |  |  |  |
| --- | --- | --- | --- |
| **Forening** | **Ansøgt beløb** | **Indstilling til bevilling** | **Begrundelse** |
| Somaliske Internationale Kulturforening | 58.000 kr. | 10.000 kr. | Bevilges til det ansøgte formål, der gives dog ikke støtte til fodboldaktiviteter. |
| Dansk Kurdisk Venskabsforening | 30.000 kr. | 17.000 kr. | Der bevilges 7.000 kr. til fællesspisninger der er åbne for alle og 10.000 kr. til de øvrige ansøgte aktiviteter. |
| Den kulturelle forening for børn og unge | 15.500 kr. | 10.000 kr. | Der kan bevilges et tilskud på optil 10.000 kr. til aktiviteter for foreningens medlemmer, der gives afslag på støtte til fodbold. Beløbet overføres først, når der er indsendt evaluering af foreningens aktiviteter i 2017. |
| Kalundborg Flygtningen Netværk | 147.900 kr. | 135.000 kr. | Der bevilges 104.900 kr. til husleje og rengøring af Frivillighuset og 30.100 kr. til de øvrige ansøgte aktiviteter |
| Kalundborg Internationale Kvindenetværk | 72.000 kr. | 25.000 kr. | Der bevilges 15.000 kr. til aktiviteter der er åbne og ikke kun for foreningens medlemmer. Samt 10.000 kr. til aktiviteter for forenings medlemmer. |
| Røde Kors | 24.500 kr. | 24.500 kr. | Beløbet bevilget til det ansøgte formål. |
| Red Barnet | 70.000 kr. | 70.000 kr. | Beløbet bevilget til det ansøgte formål. |
| POA/ungdomsskolen | 52.000 kr. | 52.000 kr. | Beløbet bevilges til det ansøgte formål. |
| Efterskoleprojekt | 35.000 kr. | 35.000 kr. | Bevilges til det ansøgte formål. |

Indstillet til bevilling i alt: 378.500 kr.

Forslag til fordeling er udarbejdet, så der som udgangspunkt
bevilges 10.000 kr. til foreninger der laver aktiviteter for egne medlemmer.
Derudover kan der opnås øget tilskud til aktiviteter der bl.a. opfylder
integrationsudvalgets fokus områder, samt på andre måder er
integrationsfremmende.

**Økonomiudvalgets møde den 13.
december 2017:**

Anbefales, herunder integrationsudvalgets indstilling.

**Bilag**

|  |  |
| --- | --- |
| Oversigt over indkomne ansøgninger\_integrationsaktiviteter 2018 | 326-2017-333540 |
| Indkomne ansøgninger 2018\_integrationsaktiviteter\_fuld længde | 326-2017-336900 |
| Integrationsudvalgets vedtagne kriterier for tildeling af § 18 midler | 326-2012-456196 |
| Sagsfremstilling fra [adresse] drøftelse af fokusområder for tildeling af § 18 midler | 326-2013-361919 |
| Kriterier § 18 puljen | 326-2016-174616 |